# Mikko Kärnä

Mikko Kärnä (Espoo, 8 de desembre de 1980) és un diputat finlandès. Abans de ser elegit al parlament, Kärnä va ser alcalde d'Enontekiö des de 2012. Va ser candidat pel Partit del Centre en les eleccions parlamentàries del 2015 pel districte electoral de Lapònia com a suplent, però va ser finalment elegit després que Paavo Väyrysen preferís seguir com a eurodiputat.

## Biografia

Kärnä va créixer a Puolanka i a Kainuu. Es va graduar a l'escola secundària Oulun Lyseon lukio l'any 1998 i va completar el servei militar a la patrulla fronterera de Kainuu. L'any 2004, Kärnä es va graduar a la Universitat Nacional de Defensa de Hèlsinki. De 2004 a 2010 va estar treballant a la patrulla fronterera de Lapònia i va ser capità posteriorment de la d'Ivalo. De 2010 a 2011 va estar treballant a Inari com a director executiu de Kalottikeskus. Des de 2011 va estar treballant en el municipi d'Enontekiö, primer com a gerent de desenvolupament i després com a secretari municipal i com a alcalde. Està casat i té dos fills.

## Trajectòria política

L'assemblea municipal d'Enontekiö del Partit del Centre va presentar Kärnä com a candidat en les eleccions parlamentàries de 2015. i el Partit del Centre de Peräpohjola el va nominar com a candidat en el congrés del partit celebrat el 18 d'octubre de 2014. Kärnä va obtenir 3205 vots.
Kärnä s'ha descrit com a ferm defensor de l'autonomia regional, del poble sami i de la democràcia transparent. Els seus camps d'acció política van ser la política regional àrtica i un desenvolupament regional que salvaguardés la viabilitat de les regions perifèriques, així com els assumptes indígenes que, en la seva opinió, han de trobar una solució justa pels drets de tots els pobles. Tanmateix, la tardor del 2022 es feu públic un escàndol en què admeté que entre els anys 2008 i 2009 havia participat en dos blogs d'Internet, Lapinleuku i Hommaforum, que oferia posicionaments racistes, antiimmigració, negava l'origen d'arrelament històric dels samis i es mostrava contrari a les polítiques de normalització socioculturals i lingüístiques d'afavoriment a aquest grup humà minoritzat.
En el Parlament de Finlàndia, Kärnä ha estat membre del Comitè Administratiu, el Comitè de Medi Ambient, el Comitè Legislatiu i com a membre suplent dels Comitès d'Agricultura i de Silvicultura, així com membre de la Delegació Finlandesa en el Consell Nòrdic. A més, Kärnä és conseller adjunt de l'empresa Kemijoki Oy. així com vicepresident del Consell Assessor d'Assumptes Polítics. És també membre del Consell Assessor d'Enontekiö. i va treballar en el passat a l'Equip de Gestió de la Comissió Cinematogràfica de Lapònia. Mikko va participar com a diputat del Partit del Centre en les negociacions de govern sobre temes municipals, juntament amb Matti Vanhanen.
L'any 2017, arran de la Declaració d'Independència de Catalunya, Kärnä va felicitar el poble català i va assegurar que sotmetria una moció en el Parlament de Finlàndia per al reconeixement de la República Catalana.
L'abril de 2019 fou reescollit membre del Parlament de Finlàndia per Lapònia.

## Referències

* 1 2 3 4 5 «Mikko Kärnä CV» (en finès). Lapinpuolustaja.fi, 06-05-2015. Arxivat de l'original el 12 de juny 2018. [Consulta: 27 octubre 2017].
* ↑ «Mikko Kärnä on Enontekiön uusi kunnanjohtaja» (en finès). yle.fi, 21-06-2012. [Consulta: 27 octubre 2017].
* ↑ «Väyrynen jatkaa Brysselissä, Kärnä eduskuntaan» (en finès). Suomenmaa.fi, 27-04-2015. Arxivat de l'original el 28 d’abril 2015. [Consulta: 27 octubre 2017].
* ↑ «Enontekiön kunnanjohtaja on Ylä-Lapin oma Stubb» (en finès). HS.fi. Heikkinen, Mikko-Pekka, 28-07-2014. Arxivat de l'original el 11 d’agost 2014. [Consulta: 27 octubre 2017].
* ↑ «Enontekiön keskusta nimesi Mikko Kärnän» (en finès). Suomenmaa, 12-03-2014. Arxivat de l'original el 8 d’agost 2014. [Consulta: 27 octubre 2017].
* ↑ «Peräpohjolan keskusta valitsi viisi ehdokasta» (en finès). Suomenmaa, 18-10-2014. Arxivat de l'original el 24 de setembre 2015. [Consulta: 27 octubre 2017].
* ↑ «Eduskuntavaalit 2015: Valitut ehdokkaat Lapin vaalipiiri» (en finès). Vaalit.fi. Oikeusministeriö, 22-04-2015. [Consulta: 27 octubre 2017].
* ↑ «Mikko Kärnä: KAMPANJATEEMAT» (en finès). Lapinpuolustaja.fi. Arxivat de l'original el 25 de juny 2018. [Consulta: 28 octubre 2017].
* ↑ «Parliament | Mikko Kärnä admitted that he had written on an old anti-immigrant and anti-Sámi blog» (en anglès). Pledge Times, 22-11-2022. [Consulta: 17 setembre 2023].
* ↑ «Kansanedustajat» (en finès). Eduskunta.fi, 31-03-2015. [Consulta: 28 octubre 2017].
* ↑ «Hallintoelimet – Kemijoki Oy» (en finès). Kemijoki.fi. [Consulta: 28 octubre 2017].
* ↑ «Valtioneuvosto asetti uuden poliisiasiain neuvottelukunnan» (en finès). Valtioneuvosto.fi, 09-11-2015. Arxivat de l'original el 5 d’abril 2016. [Consulta: 28 octubre 2017].
* ↑ «Koskela ja Kärnä neuvottelukuntaan» (en finès). Enontekiön Sanomat, 17-03-2016. Arxivat de l'original el 28 d’octubre 2017. [Consulta: 28 octubre 2017].
* ↑ «Hallitusohjelma Lapin puolustajan näkökulmasta» (en finès). Uusi Suomi, 27-05-2015. [Consulta: 28 octubre 2017].
* ↑ «Finlàndia i altres països podrien debatre mocions per reconèixer Catalunya». Corporació Catalana de Mitjans Audiovisuals, 27-10-2017. [Consulta: 28 octubre 2017].
* ↑ «Finland could be first to back Catalan republic amid stunned reaction around the globe» (en anglès). The National. Martin Hannan, 28-10-2017. [Consulta: 28 octubre 2017].

## Enllaços externs

* Mikko Kärnä Diputat finlandès. Parlament.
* Perfil de Mikko Kärnä a Twitter
* Perfil de Mikko Kärnä a Linkedin
* Perfil de Mikko Kärnä a Facebook